ANDREW WOMMACK EVANKELIUMIN ÄÄRELLÄ
UUSI LUOMUS JA PYHÄ HENKI 2/10
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Viimeksi aloittamani opetussarja käsittelee sitä, millainen kristitty on.
Tämä on tärkeä asia, vaikka moni varmasti ajattelee -
jo käsitelleensä koko asian ja haluaisi mennä eteenpäin.
On kuitenkin tärkeä varmistua siitä, että uskomme perustuu Herraan -
emmekä vain usko muiden puheita. Siksi tämä on tärkeää uskovillekin.
Meidän tulee myös ymmärtää tämä voidaksemme puolustaa uskoamme -
ja vastata muiden kysymyksiin.
Valitettavasti monet kristityt eivät tiedä tarpeeksi uskostaan, -
joten heidät on helppo saada luopumaan siitä, -
tai ainakin heidän on vaikea kertoa uskostaan muille.
Viimeksi puhuin hallitusmiehestä, joka tuli Jeesuksen luo.
Hän uskoi Jeesukseen ainakin jossakin määrin.
Hän uskoi, että Jeesus edusti Jumalaa ja että Hänellä oli Jumalan voima.
Jeesushan paransi ihmisiä. Mies halusi korottaa Jeesusta, -
muttei ollut valmis palvomaan Häntä -
eikä uskomaan, että pääsisi Jumalan luo yksin Jeesuksen kautta.
Mark. 10:17 "Ja hänen sieltä tielle mennessään juoksi muuan -
hänen luoksensa, polvistui hänen eteensä ja kysyi häneltä: -
'Hyvä opettaja, mitä minun pitää tekemän, -
että minä iankaikkisen elämän perisin?'"
Tämä oli väärä kysymys.
Mies ajatteli, että hänen piti ansaita pelastus hyvillä teoillaan.
Siksi Jeesus vastasi hänelle viittaamalla Mooseksen lakiin.
Jae 19 "Käskyt sinä tiedät: 'Älä tapa', 'Älä tee huorin', 'Älä varasta', -
'Älä sano väärää todistusta', 'Älä toiselta anasta', -
'Kunnioita isääsi ja äitiäsi'."
Jeesus lainasi 2. Mooseksen kirjan lukua 20 ja 5. Mooseksen lukua 6.
Moni ymmärtää Jumala-suhteen edellytykset väärin.
Vanhan testamentin laki on täynnä tällaisia käskyjä.
He ajattelevat, että heidän täytyy noudattaa niitä kaikkia.
Kukaan ei tosin pysty siihen, joten Jumalan täytyy hyväksyä se, -
joka noudattaa melkein kaikkia niistä.
Väärin. Lakia ei annettu siksi, että sitä noudattamalla voisi ansaita -
suhteen Jumalan kanssa. Lakia on mahdoton noudattaa täysin.
Käskyt on annettu niitä varten, jotka luulevat olevansa jotain -
ja uskovat voivansa pelastaa itsensä.
3. Mooseksen kirjan luvuissa 21―22 on lueteltu määräyksiä papeille.
Uudessa liitossa me kaikki olemme kuninkaita ja pappeja.
VT:n papeilla ei saanut olla luomia, kyttyräselkää eikä lättäjalkoja.
Miksi Jumala antoi nuo lait? Pitääkö meidän uuden liiton pappeina -
poistattaa kaikki luomemme, suoristaa ryhtimme haarniskalla -
ja leikkauttaa jalkamme, jos ne ovat lättänät?
Ei. Herra tarkoitti, että papin piti Kristuksen edustajana olla täydellinen.
Jumala ei alun perin luonut ihmiselle luomia eikä kumaraa ryhtiä.
Ne ovat epätäydellisyyksiä, ja lain on tarkoitus osoittaa epätäydellisyytesi.
Sinun ei tarvitse korjailla itseäsi, vaan lakata luottamasta kykyysi -
ansaita suhdetta Jumalaan. Sen sijaan sinun tulee nöyrtyä, -
tunnustaa syntisi ja pyytää armoa. Silloin Jumala hyväksyy sinut.
Kuulin vitsin miehestä, joka meni taivaaseen.
Enkeli kysyi häneltä, mikä hänen nimensä oli -
ja monia muita kysymyksiä.
Enkeli sanoi, että miehen oli saatava niistä sata pistettä, -
jotta tämä pääsisi taivaaseen.
Mies vastasi: "Ei ongelmaa, olen etsinyt Jumalaa koko ikäni."
No, olitko hyvä ihminen? ―Olin.
Maksoitko kymmenykset? ―En koskaan jättänyt antamatta niitä.
Hyvä, yksi piste. ―Yksi piste?
Niin. Olitko uskollinen vaimollesi? ―Olin.
Siitä saa kaksi pistettä.
Autoitko köyhiä, teitkö hyvää? ―Kyllä.
Hyvä, puoli pistettä.
Neljän tai viiden kysymyksen jälkeen mies sanoi epätoivoisena: -
"Jumalani, näinkö arvioit minua? Ole minulle armollinen!"
Enkeli lopetti kyselyn ja sanoi: "Tule sisään."
Laki annettiin niitä varten, jotka luulevat olevansa hyviä ihmisiä, -
koska käyvät kirkossa ja uhraavat. Jumala asetti riman niin korkealle, -
ettei sitä voi kukaan ylittää. Lain tarkoitus ei ollut pelastaa.
Voisin puhua tästä tunnin. Raamatussa on tusinoittain kohtia, -
joiden mukaan lain tarkoitus oli tuomita, tehdä tietoiseksi synnistä, -
lopettaa tekosyyt, tehdä meistä syyllisiä Jumalan edessä -
ja vahvistaa syntiä.
Laki ei tee meistä vapaita vaan osoittaa epätäydellisyytemme, -
jotta emme olisi omavanhurskaita emmekä yrittäisi ansaita pelastusta.
Laki on osoittaa, ettemme pysty siihen ja tarvitsemme pelastuksen lahjana.
Koska mies kysyi asiaa väärin, Jeesus lainasi hänelle lakia.
Jos haluamme pelastaa itsemme, meidän on oltava täydellisiä -
ja tehtävä kaikki pilkulleen oikein.
Jakeessa 20 hallitusmies sanoi: -
"Opettaja, niitä kaikkia minä olen noudattanut nuoruudestani asti".
Mies erehtyi. Kukaan ei ole koskaan noudattanut kaikkia käskyjä.
Vain Jeesus eli synnittömän elämän.
Me kaikki olemme tehneet syntiä ja olemme Jumalan kirkkautta vailla.
Tuo mies oli epäilemättä hyvä ihminen, joka teki paljon hyviä asioita.
Kukaan ei kuitenkaan ole noudattanut lakia täydellisesti. Mies oli väärässä.
Jae 21 "Niin Jeesus katsoi häneen ja rakasti häntä ja sanoi hänelle: -
'Yksi sinulta puuttuu: mene, myy kaikki, mitä sinulla on, -
ja anna köyhille, niin sinulla on oleva aarre taivaassa; -
ja tule ja seuraa minua'." Jeesus ei sanonut näin kellekään muulle.
Sakkeus oli rikas, mutta Jeesus ei käskenyt häntä myymään kaikkea.
Jeesus sanoi myöhemmin tässä samassa luvussa, että jokainen, -
joka luopuisi talosta, perheestä tai maasta Hänen tähtensä, -
saisi tässä elämässä takaisin satakertaisesti, vainojen keskellä.
Jos seuraamme Jeesusta, saamme takaisin satakertaisesti.
Tässä puhutaan menestyksestä. Jumala ei ole menestystä vastaan, -
mutta tuo mies luotti itseensä ja omaan vaurauteensa.
Oletko koskaan ollut todella rikkaiden ihmisten seurassa?
Useimmat heistä ovat melko tärkeileviä.
Heidän vaurautensa saa ihmiset kohtelemaan heitä tietyllä tavalla.
He pitävät itseään muita parempina ja vaativat parempaa kohtelua.
He luottavat vaurauteensa.
Jos miljardööri kävelisi tavalliseen kirkkoon, -
useimmat kunnioittaisivat häntä ja antaisivat hänelle hyvä paikan.
Monet rikkaat uskovat, että heidän rikkautensa -
antaa heille etulyöntiaseman muihin ihmisiin nähden.
He käyttävät rikkauttaan hyväksi. Tämäkin mies luotti rikkauksiinsa.
Uskon, että siksi Jeesus käski vain häntä myymään kaiken.
Ongelma oli se, että mies sanoi noudattaneensa kaikkia käskyjä.
Ensimmäinen käsky kuuluu: -
"Älä pidä muita jumalia minun rinnallani."
Meidän tulee luottaa vain Jumalaan, ei itsemme eikä mihinkään muuhun.
Tämä mies luotti rikkauteensa ja saavuttamaansa asemaan.
Epäilemättä ihmiset kunnioittivat häntä ja antoivat hänelle asioita, -
joita köyhät eivät saaneet. Hän ajatteli, että hänen rahansa -
antoivat hänelle etulyöntiaseman. Näin hän rikkoi ensimmäisen käskyn.
Jakeen Kol. 3:5 mukaan ahneus on epäjumalanpalvelusta.
Mies himoitsi rahaa ja niitä etuja, joita rahalla sai.
Hän luotti rikkauksiinsa.
Jumala ei vastusta rikkautta, mutta emme saa luottaa rahoihimme.
Uskon, että Jeesus halusi saada miehen ymmärtämään, -
ettei tämä ollutkaan noudattanut käskyjä niin kuin luuli.
Varmasti mies oli myös himoinnut tai vihannut ihmisiä sydämessään.
Jeesus opetti vuorisaarnassa Matteuksen luvuissa 5―7, -
että ihmisen vihaaminen tai naisen katsominen himoiten -
vastaa murhaa tai aviorikosta.
Mies oli varmasti rikkonut näitä käskyjä, muttei tiedostanut sitä.
Niinpä Jeesus käski miestä myymään kaiken ja seuraamaan Häntä.
Jae 22 "Mutta hän synkistyi siitä puheesta ja meni pois murheellisena,
sillä hänellä oli paljon omaisuutta." Hän ei siis ottanut Jeesusta vastaan.
Hän ei halunnut luovuttaa elämäänsä Jeesukselle.
Jae 21 "Niin Jeesus katsoi häneen ja rakasti häntä ja sanoi hänelle..."
Jeesus ei käskenyt miestä myymään omaisuuttaan hyötyäkseen hänestä.
Hän ei käskenyt miehen antaa rahaa itselleen eikä manipuloinut häntä.
Jeesus käski miehen antaa rahat köyhille, -
koska mies luotti itseensä ja rahoihinsa, ei Jumalaan.
Hänhän kysyi, mitä hänen piti tehdä, jotta perisi iankaikkisen elämän.
Hän ei etsinyt Pelastajaa vaan halusi pelastaa itse itsensä.
Hän luotti itseensä ja siihen, että noudatti lain sääntöjä.
Hän oli varmasti uskonnollinen mies. Jeesus sanoi, ettei hän voinut -
luottaa itseensä, vaan hänen tuli myydä kaikki se, mihin hän luotti.
Miehen piti olla riippuvainen vain Jumalasta, mutta hän ei halunnut sitä.
Useimmat uskonnolliset ihmiset opettavat tästä eri tavalla.
Muista, että ristin ryöväri pelastui myymättä kaikkea omaisuuttaan, -
ilman kastetta, seurakuntaan liittymistä ja konfirmaatiota.
Hän ei tehnyt hyviä tekoja, uskoi vain Jeesukseen ja pelastui.
Pelastuminen voi olla juuri noin yksinkertaista.
Ristin ryöväri kuitenkin nöyrtyi ja samaistui Jeesukseen -
vihamielisen väkijoukon edessä, joka pilkkasi Jeesusta.
Hänellä ei ollut paljoa, häneltä oli viety kaikki, -
mutta hän antoi Jeesukselle itsensä ja kaiken, mitä hänellä oli.
Tämä pätee vielä tänäänkin. Pelastus on yksinkertainen asia.
Voit tulla uskoon saman tien, siihen ei tarvita vuosien prosessia, -
mutta kyse on sydämen päätöksestä.
Room. 10:9 "Sillä jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut."
Tämä on tärkeä jae, sillä se kertoo, kuinka pelastutaan.
Sinun täytyy suullasi tunnustaa, että Jeesus on Herra.
Hänestä on tultava Herrasi, ja sinun tulee antaa elämäsi Hänelle.
Se ei tarkoita, ettet ikinä epäonnistu.
Et tule täydelliseksi, mutta sinun täytyy antaa -
elämäsi hallintavalta Jeesukselle ja luottaa Häneen, -
ei omaan hyvyyteesi. Sinun on lakattava luottamasta siihen, -
että Jumala hyväksyy sinut, koska olet niin hyvä ihminen.
Jos luotat rahoihisi, omaisuuteesi, asemaasi toimitusjohtajana, -
suosittuna ja kuuluisana poliitikkona tai elokuvatähtenä, -
sinun pitää ymmärtää, että Jumala ei kunnioita sinua sen vuoksi.
Jumala ei katso suorituksiasi eikä pokaaleita takkasi reunuksella.
Hän kysyy vain, onko Jeesus Herrasi, -
otitko Hänet vastaan henkilökohtaisena Pelastajanasi -
ja alistuitko Hänen tahtoonsa.
Jeesus näytti rikkaalle miehelle, ettei tämä ollut noudattanut käskyjä.
Hän oli rikkonut heti ensimmäistä käskyä. Jos hän tahtoisi -
luottaa Jeesukseen Pelastajana, hänen pitäisi myydä omaisuutensa.
Miehen lähdettyä Jeesus sanoi, että jokainen, joka tekisi niin, -
saisi takaisin satakertaisesti. Jeesus ei halunnut mieheltä mitään.
Jos mies olisi myynyt omaisuutensa, hän olisi jo ennen kuolemaansa -
ollut jälleen sikamaisen rikas. Herra lupasi, että niin tapahtuisi.
Jeesus vain halusi, ettei mies enää luottaisi -
rahoihinsa ja arvovaltaansa. Sama pätee vieläkin.
Monet haluavat Jeesuksen antavan elämälleen viimeisen silauksen.
Eräs nainen kertoi televisiossa, ettei ollut niin kuin monet muut.
Hän ei juonut tai käynyt läpi avioeroa. Hän ei ollut köyhä tai epätoivoinen.
Hänen elämänsä oli mahtavaa. Kun hän otti Jeesuksen Herrakseen, -
kaikki muuttui vielä paremmaksi. Jeesus oli kuin piste iin päällä.
Ehkä hän ei tarkoittanut mitä sanoi, mutta epäilin, oliko hän uskossa.
Jeesus ei ole mikään lisäosa. Hän ei tee sinusta parempaa.
Sinun on luovuttava luottamuksesta itseesi ja tyydytyksestä, -
jonka saat omista kyvyistäsi, tunnustettava Jeesus Herraksi -
ja uskottava sydämessäsi, että Jumala herätti Hänet kuolleista.
Jeesus ei ollut vain hyvä ihminen ja opettaja, sillä Hän nousi kuolleista.
Hän sanoi, että Hänellä oli Isältä saatu voima herättää itsensä kuolleista.
Jeesus oli Jumala ihmishahmossa.
Hän kuoli syntiemme vuoksi ja nousi kuolleista, koska on Jumala.
Hänet herätettiin kuolleista. Sinun pitää ottaa Hänet Herraksesi.
Se ei tarkoita, että lupaisit olla tekemättä virheitä. Et pysty siihen, -
mutta sinun täytyy antaa elämäsi ja seurata Häntä parhaasi mukaan.
Ellet antaudu tällaiselle Jumalalle, et ole todella pelastunut.
Tämä luultavasti ärsyttää monia, koska kulttuurimme on mitä on.
Joissakin seurakunnissa pyydetään allekirjoittamaan liittymispaperi, -
jolla muka pääsee taivaaseen.
Toki voit liittyä seurakuntaan, mutta tärkeintä on ottaa Jeesus Herraksi.
Jotkut ripittäytyvät papin luona. Olin armeijassa papin apulainen.
Tuo pappi oli katolinen ja piti ripin jumalanpalvelusten jälkeen.
Autoin häntä järjestelyissä.
Koska en ollut katolinen, minun ei tarvinnut osallistua messuun.
Todistin eräälle miehelle, joka koki, että hänen piti ottaa Jeesus Herraksi.
Puhuttuani hänelle siitä pari päivää hän meni katoliseen messuun, -
kävi ripillä ja tunnusti syntinsä.
Sen jälkeen hän ei enää kokenut tarvitsevansa Jeesusta Herrakseen.
Pappi oli juuri lukenut hänelle synninpäästön, -
joten hän oli matkalla taivaaseen.
Sanoin, ettei Raamattu opettanut niin, mutta hän ei kuunnellut.
Uskonto oli opettanut hänelle, että jos ripittäytyy, käy kirkossa, -
saa synninpäästön ja on hyvä ihminen, on kristitty.
Room. 10:9 "Sillä jos sinä tunnustat suullasi Jeesuksen Herraksi -
ja uskot sydämessäsi, että Jumala on hänet kuolleista herättänyt, -
niin sinä pelastut; sillä sydämen uskolla tullaan vanhurskaaksi -
ja suun tunnustuksella pelastutaan."
Tarvitaan sydämen usko Jeesukseen Herrana ja toimiminen sen mukaan.
Pelkkä sisäinen tunnustus ei riitä, vaan uskoon pitää liittyä tekoja.
Sinun pitää toimia uskon pohjalta. Ellet ole tehnyt näin, et pelastu.
Joku ehkä valittaa luulleensa aina, että jos käy kirkossa, on kristitty.
Eihän sinusta tule autoakaan, vaikka istuisit autotallissa.
Autotalli on autolle turvapaikka, samoin seurakunta kristitylle.
Kirkossa käyminen tekee hyvää, mutta se ei tee sinusta kristittyä, -
ei myöskään se, että uskoo Jeesukseen hyvänä opettajana.
Vaikka puhuisit Hänestä Pelastajana, et ole uudestisyntynyt kristitty, -
ellei Hän ei ole elämäsi Herra. Puhun tästä lisää tulevissa jaksoissa.
Monet luulevat väärin, että pelastus riippuu hyvistä teoista.
Tämäkin rikas mies luuli näin, mutta Jeesus korjasi luulot.
Yritän Jeesuksen sanojen avulla tehdä selväksi, millainen kristitty on.
Tästä riippuu se, missä vietät iankaikkisuuden.
Et voi seurata uskontoa, sinun on uskottava Jumalan Sanaa.
Ohjelmamme on tältä päivältä lopussa. Jatkan tästä ensi kerralla.
Jokaisen tulee ymmärtää tämä asia. Aiheesta on myös lisämateriaaleja.
Jos et ole ottanut Jeesusta Herraksi etkä antanut elämääsi Hänelle, -
soita ruudulla näkyvään numeroon, niin puolestasi rukoillaan.
Kohta saat lisätietoa materiaalien tilaamisesta.
Liity seuraani evankeliumin äärelle jälleen ensi kerralla.
Neliosaisen sarjan Uusi luomus ja Pyhä Henki opetus on saatavissa -
CD- tai DVD-levyllä sellaisena kuin se on esitetty televisiossa.
Opetus on saatavana englanniksi myös kirjana ja työkirjana.
Työkirjassa on mukana koko sarjan opetus, -
ja sen mukana tulevalta CD-levyltä voit tulostaa tehtäviä.
Työkirjan ja levyn hinta on 17,50 puntaa.
Voit tilata työkirjan -
ja kaikki ohjelmassa mainitut tuotteet nettisivujemme kautta.
Sieltä voit tilata myös Andrewin uuden Daavidia käsittelevän kirjan.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Syyskuussa hän on Pohjois- Carolinassa, Tennesseessä, -
Colorado Springsissä -
ja Coloradon Woodland Parkissa AWM-pastorikonferenssissa.
Lokakuussa hän vierailee Englannissa ja Ugandassa -
ja marraskuussa Arizonassa sekä Texasin alueella.
Lisätietoja tapahtumista alueellasi saat nettisivuiltamme.
Lokakuussa 2014 pidetään erityinen pastorikonferenssi.
Puhujina ovat Creflo Dollar, Duane Sheriff, Bob Yandian, Bob Nichols.
Bob Nichols ja Bob Yandian ovat olleet vierainani jo aiemminkin.
Tänä vuonna konferenssi muuttaa uusiin tiloihimme Woodland Parkiin.
Teemme konferenssissa joitakin erityisiä asioita.
Pelaamme golfia ja syömme yhdessä, mutta tärkeintä ovat uudet puhujat.
Siitä tulee väkevä konferenssi. Tule siis mukaan, jos olet pastori.
Kirkkokunnalla ei ole väliä, kunhan olet päätoiminen pastori.
Liity seuraamme konferenssiin. Päivämäärät näkyvät ruudulla.
Konferenssi tulee olemaan sinulle suuri siunaus!
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Lisätietoa nettisivuiltamme.
Venäjän syrjäkylissä tapahtui äskettäin jotain voimallista.
Charis-raamattukoulun opiskelijat pitivät siellä parantamiskoulun.
―Kävimme kylissä täällä Keski-Venäjällä.
Kutsuimme tapahtumaan kymmeniä pastoreita lähiseuduilta.
Heitä tuli kauempaakin, 8―10 tunnin ajomatkan päästä.
Kävimme tulkkien kanssa kylissä, joiden asukkaat eivät voineet tulla.
Rukoilimme ihmisten puolesta, ja monet paranivat.
―Meillä oli oma paranemiskoulu täällä omassa kylässämme.
Olemme julistaneet paranemista ja nähneet ihmisten paranevan.
Sokeat ja kuurot ovat parantuneet, samoin niveltulehduksesta kärsineet.
Olemme nähneet paljon ihmeitä. Ihmisten sydämet ja mielet -
ovat vapautuneet vuosien uskonnollisuuden kahleista.
Ihmiset ovat innoissaan ja janoavat Jumalaa. On ollut hienoa olla täällä.
Tämä on ensimmäinen Jessican, 3. vuoden mediaopiskelijan -
raportti Venäjältä. Hyvää työtä! Jos haluat muutoksentekijäksi, -
tutustu kouluumme nettisivuillamme.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
Sisäpiirin tarinat löydät vain nettisivuiltamme.
MUUTA ELÄMÄSI. MUUTA MAAILMA.
Suomennos: Anni Lähteenmäki